Source: http://ec.europa.eu/civiljustice/legal_aid/legal_aid_aus_sl.htm
Timestamp: 2017-06-27 08:07:11+00:00
Document Index: 7764449

Matched Legal Cases: ['sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'Sodišče ', 'Sodišče ']

Evropska komisija - Evropska pravosodna mreža - Pravna pomoč - Avstrija
Zadnja sprememba: 30-11-2007
Pravna pomoč - AvstrijaTa stran je zastarela. Trenutno jo posodabljamo in bo na voljo na evropskem portalu e-pravosodje.
Kateri so stroški postopka in kdo jih običajno nosi? 2.
Kaj je brezplačna pravna pomoč? 3.
Upravičenci do brezplačne pravne pomoči? 4.
Ali se lahko brezplačna pravna pomoč dodeli za vse spore? 5.
Ali obstaja za nujne primere posebni postopek? 6.
Kje je mogoče pridobiti obrazec prošnje za dodelitev brezplačne pravne pomoči? 7.
Katere dokumente je treba predložiti k prošnji za dodelitev brezplačne pravne pomoči? 8.
Kje se predloži prošnja za dodelitev brezplačne pravne pomoči? 9.
Na kakšen način se prosilec seznani z odločitvijo pristojnega organa o njegovi prošnji za dodelitev brezplačne pravne pomoči? 10.
Kaj naj stori prosilec za brezplačno pravno pomoč, ki izpolnjuje pogoje za dodelitev brezplačne pravne pomoči? 11.
Kdo upravičencu do brezplačne pravne pomoči določi odvetnika? 12.
Ali se upravičencu do brezplačne pravne pomoči krijejo vsi stroški postopka? 13.
Kako se krijejo ostali stroški, kadar se upravičencu le delno dodeli brezplačna pravna pomoč? 14.
Ali brezplačna pravna pomoč obsega tudi vložitev pravnega sredstva? 15.
Ali se lahko izvajanje brezplačne pravne pomoči prekine pred koncem postopka (ali celo po končanem postopku)? 16.
Ali je mogoča pritožba zoper odločitev o neupravičenosti do brezplačne pravne pomoči? 1. Kateri so stroški postopka in kdo jih običajno nosi?
Stroški civilnega postopka so
sodne takse in po potrebi stroški za izvedence, tolmače, priče in skrbnike,
ki jih imenuje sodišče (kot zastopnike odsotnih strank ali strank, ki
potrebujejo skrbnika), potni stroški strank ter stroški objav in zastopanja s
strani odvetnika. Vsaka stranka mora plačati svoje stroške; stranka, ki v
civilnem sporu ni uspešna, mora povrniti stroške uspešni stranki.
Vsakdo lahko zaprosi za
brezplačno pravno svetovanje (pri okrožnem sodišču ali lokalni odvetniški
zbornici) o pravnih vprašanjih in za proučitev možnosti za uspeh tožbe.
Stranka, ki nima dovolj
finančnih sredstev, lahko zaprosi za dodelitev brezplačne pravne pomoči ob
vložitvi tožbe ali kadar koli pozneje do zaključka civilnega postopka. Če se
zahteva brezplačna pravna pomoč, jo lahko sodišče zagotovi tako, da zadevno
stranko (v celoti ali delno) oprosti plačila sodnih taks in drugih stroškov
iz vprašanja 1 ter ji zagotovi brezplačno pravno zastopanje.
Kadar se zagotovi pravno
zastopanje, brezplačna pravna pomoč vključuje tudi svetovanje odvetnika pred
sojenjem.
3. Upravičenci do brezplačne pravne pomoči?
Brezplačna pravna pomoč se odobri le, kadar prosilec - glede na svoj dohodek, premoženje in preživninske obveznosti - ne more plačati (dela ali celotnih) stroškov iz vprašanja 1, ne da bi s tem ogrožal eksistenčni minimum, ki omogoča preprost življenjski standard.
Brezplačna pravna pomoč se zavrne, če je zahtevek ali obramba prosilca očitno neutemeljena ali očitno ni vložen v dobri veri.
Brezplačna pravna pomoč se
odobri v vseh civilnih in gospodarskih sodnih postopkih ne glede na
državljanstvo ali stalno prebivališče prosilca.
Brezplačna pravna pomoč ni na
voljo za civilne zahtevke v kazenskih postopkih na kazenskih sodiščih (ker se
ne zahtevajo takse ali pravno zastopanje, pridobivanje dokazov v zvezi s
civilnimi tožbami pa ni dovoljeno), ti zahtevki pa se lahko uveljavijo hkrati
na civilnem sodišču, pri čemer se zagotovi brezplačna pravna pomoč.
Če se brezplačna pravna pomoč
odobri v glavnem postopku, se uporablja tudi za izvršilni postopek. Stranka,
kateri je bila odobrena brezplačna pravna pomoč za pravni spor v drugi državi
članici EU, je upravičena tudi do brezplačne pravne pomoči v Avstriji za
postopek v zvezi s priznanjem in izvršitvijo odločbe, izdane v tem sporu.
Ne, vendar če je vložena
prošnja za dodelitev brezplačne pravne pomoči v zvezi z nujno zadevo (npr.
pravno zastopanje v primeru začasnih ukrepov), mora sodišče odločiti hitro.
Če sodišče odobri brezplačno pravno pomoč v obliki zagotovitve odvetnika,
lokalna odvetniška zbornica običajno imenuje odvetnika za zastopanje prosilca
Zadevni obrazec („ZPForm 1“) je mogoče dobiti osebno ali po pošti na katerem koli sodišču prve stopnje (Bezirksgericht ali Landesgericht ali Arbeits- und Sozialgericht) v Avstriji in prek interneta (PDF File 67 KB) ali na nekaterih avstrijskih konzulatih. Uporaba tega obrazca je obvezna. Obrazec ne sme biti starejši od štirih tednov (datum prosilčevega podpisa), sicer ni več veljaven.
Obrazec prošnje vsebuje
povzetek sredstev (dohodek, premoženje, kot so nepremičnine, denar na bančnih
računih, zavarovalne police itd.) in obveznosti (preživnina itd.), osebne
podatke ter informacije o življenjskih pogojih prosilca. Predložiti je treba
dokazila, če je to mogoče. Predložitev napačnih ali namerno nepopolnih
informacij se lahko kaznuje z znatnimi denarnimi kaznimi, povzroči pa lahko
tudi civilno odgovornost ali kazenski pregon zaradi goljufije.
Prošnja za dodelitev brezplačne pravne pomoči (ZPForm 1) se lahko vloži (v pisni obliki po pošti ali ustno na zapisnik) na sodišču prve stopnje, ki je pristojno za odobritev ali zavrnitev brezplačne pravne pomoči. Vloži se lahko tudi ustno na zapisnik na okrožnem sodišču v kraju stalnega prebivališča prosilca v Avstriji, tudi če to sodišče ni pristojno za odločanje o tožbi. V tem primeru se prošnja pošlje pristojnemu sodišču.
V Avstriji se odločitev sodišča prosilcu vroči po posebni pošti („Rückscheinbrief“) osebno ali enemu od njegovih sostanovalcev ali delavcev (na naslovu stalnega prebivališča prosilca ali njegove poslovne enote/zaposlitve). Če na naslovu ni nikogar ali če nihče ne želi sprejeti in podpisati potrdila, se prosilcu v poštnem nabiralniku pusti obvestilo, da lahko na poštnem uradu prevzame pismo sodišča. Štirinajstdnevni rok za pritožbo zoper negativno odločitev začne teči prvi dan po vročitvi (osebna vročitev ali oddaja na poštnem uradu). V drugi državi članici se odločba vroči v skladu s pravili te države.
Če sodišče odloči, da brezplačna pravna pomoč krije pomoč odvetnika, in če je odvetnik že imenovan (glej vprašanje 11), je najbolje uporabiti tega odvetnika.Za sprejetje odločitve o vložitvi zadeve na civilnem sodišču je mogoče dobiti tudi brezplačen pravni nasvet osebno ali po telefonu na pristojnem okrožnem sodišču (podatki o pristojnosti so na voljo na spletni strani „Gerichtsdatenbank“ - - z navedbo okrožja, mesta ali vasi v Avstriji, kjer prebiva morebiten toženec ali ki je najtesneje povezana z zadevo), pri lokalni odvetniški zbornici ali Zveznem ministrstvu za pravosodje - - .
Če sodišče odloči, da brezplačna pravna pomoč vključuje pomoč odvetnika, lokalna odvetniška zbornica med svojimi člani
določi odvetnika po abecednem vrstnem redu. Vendar lahko prosilec sam predlaga odvetnika. Čeprav ta predlog za
lokalno odvetniško zbornico ni zavezujoč, običajno sprejme utemeljen predlog (npr. če se odvetnik strinja in je že seznanjen z zadevo).
Sodišča lahko glede na položaj prosilca in ob upoštevanju predvidenih stroškov po lastni presoji v celoti ali delno odobrijo brezplačno pravno pomoč, ki zajema le nekatere stroške. Takšna pomoč lahko zajema: začasno oprostitev plačila sodnih taks, stroškov za priče, izvedence in skrbnike, stroškov potrebnih objav ter gotovinskih izdatkov skrbnikov ali odvetnikov; oprostitev plačila varščine za plačilo stroškov nasprotne stranke; inzastopanje s strani sodnega uradnika ali po potrebi s strani odvetnika.Vendar če oseba v zadevi ne uspe, mora uspešni stranki povrniti stroške postopka.
Vse druge nujne stroške, za katere
sodišče odloči, da niso zajeti v brezplačno pravno pomoč, mora oseba vsaj
začasno plačati sama. Če oseba v civilni tožbi uspe, je upravičena do
povračila stroškov s strani nasprotne stranke ali nasprotnih strank (npr. če
je oseba uspešna v zvezi z dvema tretjinama zahtevka, toženec pa v zvezi z
eno tretjino zahtevka, mora toženec običajno plačati svoje stroške in tej
osebi povrniti eno tretjino nujnih stroškov).
Brezplačna pravna pomoč zajema vse stopnje postopka.
Če se izvajanje brezplačne pravne pomoči ne prekine
zaradi spremembe položaja prosilca ali ga ne
razveljavi sodišče, če se
ugotovi, da pogoji, v katerih je bila
brezplačna pravna pomoč odobrena, niso bili potrjeni
(zoper takšno odločitev se je mogoče pritožiti pri sodišču prve
stopnje), brezplačna pravna pomoč zajema vsa pravna
sredstva (ali postopke s pravnimi sredstvi), ki jih je mogoče
vložiti.
Sodišče mora prekiniti
izvajanje brezplačne pravne pomoči, če se ugotovi, da prvotni pogoji, v
skladu s katerimi je bila brezplačna pravna pomoč odobrena, ne veljajo več
(npr. če se spremeni položaj stranke ali če se izkaže, da je zahtevek očitno
neutemeljen ali da ni bil vložen v dobri veri), ali če obstajajo dokazi, da
pogoji za dodelitev brezplačne pravne pomoči niso bili izpolnjeni ob
odobritvi brezplačne pravne pomoči. V zadnjem primeru mora stranka vrniti
prejete zneske. V obdobju treh let po koncu
postopka mora stranka, ki ima na voljo dovolj denarja, vrniti prejemke za
brezplačno pravno pomoč, če to ne ogroža njenega eksistenčnega minimuma.
Sodišče za preučitev položaja prosilca odredi predložitev posodobljenega
povzetka sredstev in obveznosti (običajno s predložitvijo obrazca
ZPForm 1 po koncu postopka). Če se obrazec ne predloži pravočasno in mu
niso priložena zahtevana dokazila, se lahko brezplačna pravna pomoč prekine,
prejete prejemke pa je treba vrniti.
Da, pritožba se lahko vloži pri
sodišču druge stopnje, katerega odločba je dokončna. Pritožba pri vrhovnem
sodišču ni mogoča.
« Pravna pomoč - Splošne informacije | Avstrija - Splošne informacije »